ΑΠΟΦΑΣΕΙΣ
Αριθμ. 3003
Καθορισμός των κριτηρίων και των προϋποθέσεων απονομής του Σήματος Προσβάσιμης
Τουριστικής Επιχείρησης του άρθρου 53 του
ν. 4875/2021 (Α’ 250), όπως τροποποιήθηκε με
το άρθρο 110 του ν. 4982/2022 (Α’ 95), μορφή
και τύπος του Σήματος Προσβάσιμης Τουριστικής Επιχείρησης, διάρκεια ισχύος.
ΟΙ ΥΠΟΥΡΓΟΙ
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ -
ΑΝΑΠΤΥΞΗΣ - ΤΟΥΡΙΣΜΟΥ
Έχοντας υπόψη:
1. Τις διατάξεις:
α. Της παρ. 2 του άρθρου 74 του ν. 4875/2021 «Πρότυποι Τουριστικοί Προορισμοί Ολοκληρωμένης Διαχεί-
ρισης, Οργανισμοί Διαχείρισης και Προώθησης Προορισμού, Ιαματικές Πηγές Ελλάδας και άλλες ρυθμίσεις
για την ενίσχυση της τουριστικής ανάπτυξης» (Α’ 250),
β. του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο
της Οδηγίας (ΕΕ) 2018/1972) και άλλες διατάξεις» (Α’ 184),
γ. του άρθρου 90 του Κώδικα της νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α΄ 98), σε συνδυασμό με την περ. 22 του άρθρου 119
του ν. 4622/2019 (Α΄ 133),
δ. του π.δ. 127/2017 «Οργανισμός Υπουργείου Τουρισμού» (Α’ 157),
ε. του π.δ. 142/2017 «Οργανισμός του Υπουργείου
Οικονομικών» (Α’ 181),
στ. του π.δ. 132/2017 «Οργανισμός Υπουργείου Περιβάλλοντος και Ενέργειας (Υ.Π.ΕΝ.)» (Α’ 160),
ζ. του π.δ. 5/2022 «Οργανισμός Υπουργείου Ανάπτυξης
και Επενδύσεων» (Α’ 15),
η. του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131),
θ. της υπό στοιχεία 102928 ΕΞ 2023/10-07-2023 κοινής απόφασης του Πρωθυπουργού και του Υπουργού
Οικονομικών «Ανάθεση αρμοδιοτήτων στον Υφυπουργό
Οικονομικών, Αθανάσιο Πετραλιά» (Β’ 4441),
ι. της υπ’ αρ. 74103/5569/8.7.2023 κοινής απόφασης
του Πρωθυπουργού και του Υπουργού Περιβάλλοντος
και Ενέργειας «Ανάθεση αρμοδιοτήτων στον Υφυπουργό
Περιβάλλοντος και Ενέργειας, Νικόλαο Ταγαρά» (Β’  4408),
ια. του π.δ. 32/2024 «Διορισμός Υπουργών και Υφυπουργών» (Α’ 91),
ιβ. του ν. 4074/2012 «Κύρωση της Σύμβασης για τα
δικαιώματα των ατόμων με αναπηρίες και του Προαιρετικού Πρωτοκόλλου στη Σύμβαση για τα δικαιώματα
των ατόμων με αναπηρίες» (Α’ 88),
ιγ. του Μέρους Δ’ του ν. 4488/2017 «Συνταξιοδοτικές
ρυθμίσεις Δημοσίου και λοιπές ασφαλιστικές διατάξεις,
ενίσχυση της προστασίας των εργαζομένων, δικαιώματα
ατόμων με αναπηρίες και άλλες διατάξεις» (Α’ 137),
ιδ. του ν. 4067/2012 «Νέος Οικοδομικός Κανονισμός»
(Α’ 79),
ιε. του ν. 4819/2021 «Ολοκληρωμένο πλαίσιο για τη
διαχείριση των αποβλήτων - Ενσωμάτωση των Οδηγιών
2018/851 και 2018/852 του Ευρωπαϊκού Κοινοβουλίου
και του Συμβουλίου της 30ής Μαΐου 2018 για την τροποποίηση της Οδηγίας 2008/98/ΕΚ περί αποβλήτων και
της Οδηγίας 94/62/ΕΚ περί συσκευασιών και απορριμμάτων συσκευασιών, πλαίσιο οργάνωσης του Ελληνικού
Οργανισμού Ανακύκλωσης, διατάξεις για τα πλαστικά
προϊόντα και την προστασία του φυσικού περιβάλλοντος, χωροταξικές - πολεοδομικές, ενεργειακές και συνα-
φείς επείγουσες ρυθμίσεις.» (Α’ 129 και Α’ 171 διόρθωση
σφάλματος) και ειδικότερα της παρ. 1 του άρθρου 126
και της παρ. 10 του άρθρου 121 αυτού,
ιστ. του ν. 4994/2022 «Ενσωμάτωση της Οδηγίας (ΕΕ)
2019/882 του Ευρωπαϊκού Κοινοβουλίου και του Συμβουλίου της 17ης Απριλίου 2019 σχετικά με τις απαιτή-
σεις προσβασιμότητας προϊόντων και υπηρεσιών και
άλλες επείγουσες διατάξεις για την ενίσχυση της ανάπτυξης» (Α’ 215),
ιζ. του Εθνικού Σχεδίου Δράσης για τα δικαιώματα των
ατόμων με αναπηρία και ειδικότερα τον στόχο 30 «Προσβάσιμος Τουρισμός» αυτού,
ιη. της υπό στοιχεία οικ. ΥΠΕΝ/ΔΜΕΑΑΠ/124964/
1561/7.12.2022 υπουργικής απόφασης «Αντικατάσταση
της υπ’ αρ. 52907/ 2009 υπουργικής απόφασης «Ειδικές
ρυθμίσεις για την εξυπηρέτηση ατόμων με αναπηρία σε
κοινόχρηστους χώρους των οικισμών που προορίζονται
για την κυκλοφορία πεζών (Β’ 2621)» (Β’ 6213),
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
12 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1159
14.03.2025 08:21:29
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1159/12.03.2025
ιθ. της υπό στοιχεία οικ. ΥΠΕΝ/ΔΕΣΕΔΠ/65826/699/
20.7.2020 υπουργικής απόφασης «Τεχνικές οδηγίες
προσαρμογής υφιστάμενων κτιρίων και υποδομών για
την προσβασιμότητα αυτών σε άτομα με αναπηρία και
εμποδιζόμενα άτομα σύμφωνα με την ισχύουσα νομοθεσία» (Β’ 2998).
2. Το γεγονός ότι από τις διατάξεις της παρούσας
δεν προκαλείται δαπάνη σε βάρος του προϋπολογισμού του Υπουργείου Τουρισμού, σύμφωνα με την
υπ’ αρ. 22291/19.12.2024 εισήγηση της Προϊσταμένης
Γενικής Διεύθυνσης Οικονομικών και Διοικητικών Υπηρεσιών του Υπουργείου Τουρισμού.
3. Το γεγονός ότι με τις διατάξεις της παρούσας θεσπίζεται νέα διοικητική διαδικασία με επίσημο τίτλο: «Καθο-
ρισμός των κριτηρίων και των προϋποθέσεων απονομής
του Σήματος Προσβάσιμης Τουριστικής Επιχείρησης του
Άρθρου 53 του ν. 4875/2021 (Α’ 250)», στο ΕΜΔΔ-Μίτος.
Άρθρο 1
Σκοπός - Πεδίο Εφαρμογής - Ορισμοί
1. Με την παρούσα απόφαση καθορίζονται τα κριτήρια και οι προϋποθέσεις απονομής του Σήματος Προ-
σβάσιμης Τουριστικής Επιχείρησης του άρθρου 53 του
ν. 4875/2021 (Α’ 250), όπως τροποποιήθηκε με το άρθρο 110 του ν. 4982/2022 (Α’ 95), η μορφή και ο τύπος
του Σήματος Προσβάσιμης Τουριστικής Επιχείρησης, η
διάρκεια ισχύος του.
2. Η θεσμοθέτηση του Σήματος Προσβάσιμης Τουριστικής Επιχείρησης έχει σκοπό να κινητοποιήσει τις του-
ριστικές επιχειρήσεις προς την κατεύθυνση της διασφάλισης απρόσκοπτης και αξιοπρεπούς πρόσβασης όλων
στο συνολικό οικοσύστημα παροχής τουριστικών υπηρεσιών, να ενισχύσει τις εναλλακτικές μορφές τουρισμού
καθ’ όλη τη διάρκεια του χρόνου και να αναβαθμίσει την
ποιότητα των παρεχόμενων τουριστικών υπηρεσιών.
3. Για τους σκοπούς της παρούσας, ισχύουν οι παρακάτω ορισμοί και έννοιες:
α) ως «τουριστικές επιχειρήσεις» ορίζονται οι επιχειρήσεις που δραστηριοποιούνται στον τομέα του τουρι-
σμού και είναι αυτές που απαριθμούνται στην παρ. 1 του
άρθρου 1 του ν. 4276/2014 (Α’ 155),
β) ως «άτομα με αναπηρίες» νοούνται τα άτομα εκείνα
που έχουν μακροχρόνια σωματικά, ψυχικά, διανοητικά ή
αισθητηριακά εμπόδια, που, σε αλληλεπίδραση με διάφορα εμπόδια, μπορούν να παρεμποδίσουν την πλήρη
και αποτελεσματική συμμετοχή τους στην κοινωνία, σε
ίση βάση με τους άλλους. Στα άτομα με αναπηρία περιλαμβάνονται άτομα με κινητική αναπηρία των άνω και
κάτω άκρων, άτομα τυφλά ή μερικώς βλέποντα, κωφοί
και βαρήκοοι, άτομα με νοητική/γνωστική/αναπτυξιακή ή/και ψυχική αναπηρία καθώς και άτομα με χρόνιες
παθήσεις,
γ) ως «εμποδιζόμενα άτομα» ή «άτομα με μειωμένη κινητικότητα» νοούνται πέραν των ατόμων με αναπηρίες,
τα άτομα με ανάγκες παρόμοιες με αυτές των ατόμων με
αναπηρίες, δηλαδή τα άτομα τρίτης και τέταρτης ηλικίας,
οι έγκυες, τα προεφηβικά άτομα, τα άτομα με ασυνήθεις
σωματικές διαστάσεις, οι τραυματίες κ.ά.,
δ) ως «προσβασιμότητα» νοείται το χαρακτηριστικό του περιβάλλοντος, που επιτρέπει σε όλα τα άτομα
-χωρίς διακρίσεις φύλου, ηλικίας, αναπηρίας και λοιπών χαρακτηριστικών (σωματική διάπλαση, δύναμη,
αντίληψη, εθνικότητα κ.λπ.) - να έχουν πρόσβαση σε
αυτό, δηλαδή να μπορούν αυτόνομα, με ασφάλεια και
με άνεση να προσεγγίσουν και να χρησιμοποιήσουν
τις υποδομές, αλλά και τις υπηρεσίες (συμβατικές και
ηλεκτρονικές) και τα αγαθά που διατίθενται στο συγκεκριμένο περιβάλλον. Ο όρος «προσβασιμότητα» αναφέ-
ρεται όχι μόνο σε υποδομές αλλά και σε υπηρεσίες και
σε αγαθά, αφορά τη λειτουργικότητα, τη δυνατότητα
για επικοινωνία και πληροφόρηση και καθορίζει στην
ουσία τον βαθμό αυτονομίας και ασφάλειας του ατόμου
σε σχέση με το περιβάλλον (φυσικό, δομημένο ή/και
ηλεκτρονικό),
ε) ως «καθολικός σχεδιασμός» νοείται ο σχεδιασμός
προϊόντων, περιβαλλόντων, προγραμμάτων και υπηρεσιών που θα μπορούν να χρησιμοποιηθούν από όλους
τους ανθρώπους στη μεγαλύτερη δυνατή έκταση, χωρίς
ανάγκη προσαρμογής ή εξειδικευμένου σχεδιασμού. Ο
«καθολικός σχεδιασμός» δεν αποκλείει τη χρήση υποβοηθητικών συσκευών για συγκεκριμένες ομάδες ατόμων
με αναπηρία, όπου αυτό απαιτείται,
στ) ως «προσβάσιμο κτίριο ή εγκατάσταση» νοείται
κάθε κτίριο ή εγκατάσταση που πληροί τις απαιτήσεις
προσβασιμότητας για άτομα με αναπηρία και εμποδιζόμενα άτομα,
ζ) ως «προσβάσιμο περιβάλλον» χαρακτηρίζεται κάθε
περιβάλλον το οποίο: (i) σέβεται την ποικιλομορφία των
χρηστών, (ii) είναι ασφαλές, δηλαδή είναι απαλλαγμένο
από τους κινδύνους για όλους τους χρήστες, (iii) είναι
υγιεινό, δηλαδή δεν συνιστά κίνδυνο για την υγεία ούτε
προκαλεί προβλήματα σε εκείνους που πάσχουν από
χρόνιες ασθένειες ή αλλεργίες και συγχρόνως προωθεί
την υγιή χρήση των χώρων και προϊόντων, (iv) είναι λειτουργικό, δηλαδή είναι σχεδιασμένο με τέτοιο τρόπο
ώστε να μπορεί να εξυπηρετεί τη λειτουργία για την
οποία προορίζεται χωρίς να δημιουργούνται προβλήματα ή δυσκολίες ή να απαιτούνται ειδικές δεξιότητες
(v) είναι κατανοητό και εύκολα αναγνώσιμο, ώστε όλοι
οι χρήστες να είναι σε θέση να προσανατολιστούν χωρίς δυσκολίες μέσα σε αυτό και (vi) είναι καλαίσθητο,
δηλαδή υψηλής αισθητικής ποιότητας, γεγονός που το
καθιστά ευχάριστο και ευρύτερα αποδεκτό,
η) με τον όρο «εύλογη προσαρμογή» νοούνται όλες
τις απαραίτητες και κατάλληλες τροποποιήσεις και ρυθμίσεις, οι οποίες όμως δεν επιβάλλουν μια δυσανάλογη
ή αδικαιολόγητη επιβάρυνση, και εφαρμόζονται όπου
απαιτείται σε κάθε συγκεκριμένη περίπτωση, προκειμένου να διασφαλιστεί η προσβασιμότητα.
Άρθρο 2
Εφαρμογή των αρχών του
«Καθολικού Σχεδιασμού»
1. Κάθε τουριστική επιχείρηση η οποία λαμβάνει το
Σήμα Προσβάσιμης Τουριστικής Επιχείρησης είναι προσβάσιμη σε όλους, συμπεριλαμβανομένων των ατόμων
με αναπηρίες και των εμποδιζόμενων ατόμων ή ατόμων
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1159/12.03.2025
μειωμένης κινητικότητας όπως αυτά ορίζονται στο άρθρο 1 της παρούσας.
2. Για την απρόσκοπτη πρόσβαση των ατόμων με αναπηρία και όλων των εμποδιζόμενων ατόμων ή ατόμων
μειωμένης κινητικότητας σε μία τουριστική επιχείρηση
εφαρμόζονται οι αρχές του «καθολικού σχεδιασμού» τόσο
στις υποδομές όσο και τις προσφερόμενες υπηρεσίες και
αγαθά, φυσικές και ψηφιακές, καθώς και τις ισχύουσες
διαδικασίες συμπεριλαμβανομένης της διαδικασίας διαφυγής από τις εγκαταστάσεις σε έκτακτες περιπτώσεις.
Άρθρο 3
Ειδικές προδιαγραφές προσβασιμότητας για
το κτίριο και τον περιβάλλοντα χώρο του
1. Οι προδιαγραφές προσβασιμότητας ειδικά για τα
κτίρια και τον περιβάλλοντα χώρο αυτών αφορούν
ιδίως σε προσβάσιμες εισόδους του κτιρίου, προσβάσιμες οδεύσεις (οριζόντιες και κατακόρυφες) για κάθε
στάθμη στην οποία εδράζεται η τουριστική επιχείρηση,
προσβάσιμους χώρους και θέσεις στάθμευσης που εξυπηρετούν την τουριστική επιχείρηση, προβλεπόμενες
εξυπηρετήσεις και εξοπλισμούς για άτομα με αναπηρία
και εμποδιζόμενα άτομα (προσβάσιμοι χώροι υγιεινής,
προσβάσιμοι ανελκυστήρες και λοιπά μηχανικά μέσα
κάλυψης υψομετρικών διαφορών, ράμπες, ειδικές θέσεις
στάθμευσης οχημάτων ατόμων με αναπηρία, ειδικές θέσεις στάσης χρηστών αμαξιδίου σε ειδικούς χώρους π.χ.
αμφιθέατρα, οριζόντια και κατακόρυφη σήμανση κ.λπ.)
και χώροι αναμονής και καταφυγής σχετιζόμενοι με την
τουριστική επιχείρηση και εντός του κτιρίου, καθώς και
στην προβλεπόμενη όδευση διαφυγής για τα άτομα με
αναπηρία και τα εμποδιζόμενα άτομα.
2. Για την εξασφάλιση προσβασιμότητας στα ανωτέρω
εφαρμόζονται οι διατάξεις:
• των Οδηγιών Σχεδιασμού «Σχεδιάζοντας για όλους»
του γραφείου Μελετών ΑμεΑ του ΥΠΕΧΩΔΕ,
• του ν. 4067/2012 «Νέος Οικοδομικός Κανονισμός»
(Α’ 79),
• της υπ’ αρ. 3046/304/30.1.1989 υπουργικής απόφασης «Κτιριοδομικός Κανονισμός» (Δ’ 59),
• της υπό στοιχεία οικ. ΥΠΕΝ/ΔΜΕΑΑΠ/99709/796/
22.10.2021 υπουργικής απόφασης «Τεχνικές Προδιαγραφές Μελέτης Προσβασιμότητας» (Β’ 5045),
• της υπό στοιχεία οικ. ΥΠΕΝ/ΔΜΕΑΑΠ/124964/1561/
28.11.2022 υπουργικής απόφασης «Αντικατάσταση της
υπ’ αρ. 52907/ 2009 υπουργικής απόφασης “Ειδικές ρυθμίσεις για την εξυπηρέτηση ατόμων με αναπηρία σε κοι-
νόχρηστους χώρους των οικισμών που προορίζονται για
την κυκλοφορία πεζών” (Β’ 2621)» (Β’ 6213),
• της υπό στοιχεία οικ. ΥΠΕΝ/ΔΕΣΕΔΠ/65826/699/
7.7.2020 υπουργικής απόφασης«Τεχνικές οδηγίες προσαρμογής υφιστάμενων κτιρίων και υποδομών για την
προσβασιμότητα αυτών σε άτομα με αναπηρία και εμποδιζόμενα άτομα σύμφωνα με την ισχύουσα νομοθεσία»
(Β’ 2998),
• της υπ’ αρ. 216/2015 υπουργικής απόφασης «Καθορισμός τεχνικών και λειτουργικών προδιαγραφών και
βαθμολογούμενων κριτηρίων για τα ξενοδοχεία και κατάταξη αυτών σε κατηγορίες αστέρων» (Β’ 10),
• της υπ’ αρ. 14129/2015 υπουργικής απόφασης «Καθορισμός τεχνικών και λειτουργικών προδιαγραφών των
Οργανωμένων Τουριστικών Κατασκηνώσεων» (Β’ 1476),
• της υπ’ αρ. 12868/2018 υπουργικής απόφασης «Καθορισμός τεχνικών και λειτουργικών προδιαγραφών Ενοι-
κιαζόμενων Επιπλωμένων Δωματίων - Διαμερισμάτων
(ΕΕΔΔ) και κατάταξη σε κατηγορίες με σύστημα κλειδιών» (Β’ 3119),
• της υπ’ αρ. 2704/2018 υπουργικής απόφασης «Καθορισμός τεχνικών και λειτουργικών προδιαγραφών ανέ-
γερσης, μετατροπής και επέκτασης Μονάδων Ιαματικής
Θεραπείας και Κέντρων Ιαματικού Τουρισμού - Θερμαλισμού […]» (Β’ 603),
• της υπ’ αρ. 26036/2014 υπουργικής απόφασης «Καθορισμός τεχνικών και λειτουργικών προδιαγραφών
και λοιπών όρων και προϋποθέσεων για την ίδρυση και
λειτουργία των Ξενώνων Φιλοξενίας Νέων» (Β’ 3510),
• της υπ’ αρ. 27715/2013 υπουργικής απόφασης «Καθορισμός τεχνικών και λειτουργικών προδιαγραφών και
λοιπών όρων και προϋποθέσεων για την αδειοδότηση
αυτοεξυπηρετούμενων καταλυμάτων» (Β’ 3118),
• της υπ’ αρ. 8928/2012 υπουργικής απόφασης «Καθορισμός τεχνικών προδιαγραφών ανέγερσης κέντρων
αναζωογόνησης (spa) του άρθρου 1 του ν. 3498/2006,
όπως ισχύει, που περιλαμβάνονται σε σύνθετα τουριστικά καταλύματα, του Κεφαλαίου Γ’ του Μέρους Β’ του
ν. 4002/2011, όπως ισχύει» (Β’ 1909),
• της υπ’ αρ. 16793/2009 κοινής υπουργικής απόφασης «Προδιαγραφές Ψυχαγωγικών Θεματικών Πάρκων
για την υπαγωγή τους στο καθεστώς κινήτρων του
ν. 3299/2004» (Β’ 2086),
• του ν. 2160/1993, άρθρο 31 «Δημιουργία μαρίνων:
Πρωτοβουλία - Διαδικασία - Εκμετάλλευση - Ηλεκτρονική υποβολή»,
• της υπ’ αρ. 1746/2015 κοινής υπουργικής απόφασης «Καθορισμός των προδιαγραφών για τις υπηρεσίες
του άρθρου 25 του ν. 4276/2014 (Α’ 155), των τεχνικών,
λειτουργικών και ειδικών προδιαγραφών των εγκαταστάσεων των οινοτουριστικών επιχειρήσεων» (Β’ 135),
• της υπ’ αρ. 21593/2022 κοινής υπουργικής απόφασης
«Καθορισμός των προδιαγραφών για τις παρεχόμενες
υπηρεσίες […] των επισκέψιμων ζυθοποιείων, της μορφής και του τύπου του Σήματος Επισκέψιμου Ζυθοποιεί-
ου, της διάρκειας ισχύος του, των ειδικών προδιαγραφών
προσβασιμότητας και κάθε άλλου ειδικότερου θέματος»
(Β’ 5902),
• της υπ’ αρ. 7531/2023 κοινής υπουργικής απόφασης
«Καθορισμός των προδιαγραφών για τις παρεχόμενες
υπηρεσίες των επισκέψιμων ελαιοτριβείων» (Β’ 2351),
• της υπ’ αρ. 24283/28-12-2023 κοινής υπουργικής απόφασης «Καθορισμός των προδιαγραφών, των τεχνικών
και λειτουργικών προδιαγραφών των εγκαταστάσεων
των επισκέψιμων τυροκομείων, μορφή και τύπος του
Σήματος Επισκέψιμου Τυροκομείου» (Β’ 7470).
3. Για θέματα που δεν ρυθμίζονται από τους ελληνικούς
κανονισμούς θα χρησιμοποιείται το ISO 21542 «Building
construction - Accessibility and usability of the built
environment», ο «ADA “Standards for accessible design"»
ή/και άλλοι σχετικοί και αναγνωρισμένοι ευρωπαϊκοί
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1159/12.03.2025
και διεθνείς κανονισμοί και πρότυπα (π.χ. EN 17210
Accessibility and usability of the built environment Functional requirements.
Άρθρο 4
Ειδικές απαιτήσεις κατάρτισης του προσωπικού
1. Κάθε τουριστική επιχείρηση, η οποία λαμβάνει το
Σήμα Προσβάσιμης Τουριστικής Επιχείρησης, πρέπει να
διασφαλίζει ότι το προσωπικό της που συναλλάσσεται ή/
και επικοινωνεί με κοινό σε κάθε βάρδια έχει λάβει ειδική
κατάρτιση σε θέματα σχετιζόμενα με την εξυπηρέτηση
ατόμων με αναπηρία, εμποδιζόμενων ατόμων ή/και ατόμων μειωμένης κινητικότητας, η οποία πιστοποιείται από
σχετικό φορέα που αναπτύσσει και υλοποιεί παρόμοια
προγράμματα (π.χ. εκπαιδευτικές μονάδες τουριστικών
επαγγελμάτων του Υπουργείου Τουρισμού, Ινστιτούτο
της Ε.Σ.Α.μεΑ. κ.λπ.).
2. Η κατάρτιση θα περιλαμβάνει κατ’ ελάχιστον τα εξής
πεδία:
• Νέο θεσμικό πλαίσιο για την αναπηρία - η δικαιωματική προσέγγιση της αναπηρίας.
• Χαρακτηριστικά και ανάγκες κάθε κατηγορίας ατόμων με αναπηρία και χρόνιες παθήσεις - Κατανόηση
των εμποδίων που συναντούν τα άτομα με αναπηρία
και χρόνιες παθήσεις.
• Τεχνικά βοηθήματα και μορφές ζωντανής υποστήριξης ατόμων με αναπηρία και χρόνιες παθήσεις.
• Βασικές αρχές επικοινωνίας και εξυπηρέτησης κάθε
κατηγορίας ατόμων με αναπηρία (θεωρητική και βιωματική ενότητα).
Άρθρο 5
Προσβάσιμες υπηρεσίες
1. Οι πελάτες με αναπηρία κάθε τουριστικής επιχείρησης που λαμβάνει το Σήμα Προσβάσιμης Τουριστικής
Επιχείρησης θα απολαμβάνουν του ίδιου επιπέδου και με
το ίδιο κόστος εξυπηρέτηση με τους λοιπούς πελάτες σε
όλους τους κοινόχρηστους χώρους που διαθέτει η επιχείρηση (π.χ. χώρος υποδοχής, εστίασης, αθλοπαιδιών και
θεαμάτων, συνεδρίων και εκδηλώσεων κ.λπ.). Επιπλέον,
στους χώρους που προορίζονται αποκλειστικά σε χρήση από άτομα με αναπηρία (π.χ. προσβάσιμα δωμάτια
μονάδων προσωρινής διαμονής), οι πελάτες θα έχουν
τη δυνατότητα να χρησιμοποιούν, στο μέγιστο δυνατό
βαθμό, τον εξοπλισμό και τις υπηρεσίες που προσφέρει η
επιχείρηση στους πελάτες της (π.χ. κοινόχρηστη κουζίνα,
πλυντήρια, αποδυτήρια κ.λπ.).
2. Για το λόγο αυτό η επιχείρηση πρέπει να αναπτύξει
προσβάσιμες μορφές υπηρεσιών, ενδεικτικά
• ενημέρωσης/πληροφόρησης (π.χ. προσβάσιμο ιστότοπο, προσβάσιμα info kiosks, έντυπα με μεγάλους χαρα-
κτήρες ή σε γραφή Μπράιγ, ηχητικά κείμενα, videos με
υπότιτλους ή/και διερμηνεία στη νοηματική, ξεναγήσεις
με διερμηνεία στη νοηματική, ανάγλυφους χάρτες ή/και
μακέτες, ανάγλυφη ή σε γραφή Μπράϊγ σήμανση κ.λπ.),
• εξυπηρέτησης (π.χ. παροχή συνοδού ή διερμηνέα
νοηματικής γλώσσας εφόσον απαιτηθεί, προσβάσιμου
μεταφορικού μέσου, χώρου εκτόνωσης σκύλων βοηθείας, κ.λπ.)
• υπηρεσίας παραπόνων και καταγγελιών κ.λπ. αξιοποιώντας τις δυνατότητες που παρέχει η τεχνολογία, ανα-
πτύσσοντας ειδικές εφαρμογές στοχευμένες στα άτομα
με αναπηρία και λαμβάνοντας υπόψη τις απαιτήσεις του
ν. 4994/2022 «Ενσωμάτωση της Οδηγίας (ΕΕ) 2019/882
του Ευρωπαϊκού Κοινοβουλίου και του Συμβουλίου της
17ης Απριλίου 2019 σχετικά με τις απαιτήσεις προσβασιμότητας προϊόντων και υπηρεσιών και άλλες επείγουσες
διατάξεις για την ενίσχυση της ανάπτυξης».
Ειδικότερα, η επιχείρηση πρέπει να διαθέτει ιστότοπο
που συμμορφώνεται με τις απαιτήσεις προσβασιμότητας του Κεφαλαίου Η’  ΨΗΦΙΑΚΗ ΠΡΟΣΒΑΣΙΜΟΤΗΤΑ του
ν. 4727/2020 (Α’ 184), όπως έχει τροποποιηθεί και ισχύει,
και το πιο πρόσφατο δημοσιευμένο από την Ε.Ε. ευρωπαϊκό πρότυπο (EN 301 549 V3.2.1 (2021-03)) ή μέρη αυτών
ή του ευρωπαϊκού πρότυπου που το αντικαθιστά, οπότε
και εφαρμόζεται η πιο πρόσφατη έκδοση του προτύπου
αυτού ή το πρότυπο που το αντικαθιστά.
Ένα τουλάχιστον από τα μεταφορικά μέσα που διαθέτει πρέπει να είναι κατάλληλο για τη μεταφορά ατόμων
με αναπηρία με κινητικά προβλήματα και ειδικότερα
χρηστών αναπηρικού αμαξιδίου, ως συνεπιβάτη, όχι ως
οδηγού. Για τα οχήματα κατηγορίας Μ1 (προοριζόμενα
για τη μεταφορά προσώπων τα οποία έχουν οκτώ (8) θέσεις καθημένων το πολύ, εκτός από τη θέση του οδηγού)
απαιτείται άδεια κυκλοφορίας οχήματος με την ένδειξη
SH ενώ για τα οχήματα κατηγορίας Μ2 (προοριζόμενα
για τη μεταφορά προσώπων τα οποία έχουν περισσότερες από οκτώ (8) θέσεις καθημένων, εκτός από τη θέση
του οδηγού, μέγιστο βάρος που δεν υπερβαίνει τους
πέντε (5) μετρικούς τόνους) και για τα οχήματα κατηγορίας Μ3 (προοριζόμενα για τη μεταφορά προσώπων τα
οποία έχουν περισσότερες από οκτώ (8) θέσεις καθημένων, εκτός από τη θέση του οδηγού, μέγιστο βάρος που
υπερβαίνει τους πέντε (5) μετρικούς τόνους), απαιτείται η
δυνατότητα μεταφοράς αναπηρικών αμαξιδίων να αναγράφεται στις παρατηρήσεις της άδειας κυκλοφορίας.
Άρθρο 6
Εξειδίκευση αναγκών ανά κατηγορία
τουριστικών επιχειρήσεων
Προκειμένου να λάβουν το Σήμα Προσβάσιμης Τουριστικής Επιχείρησης, οι τουριστικές επιχειρήσεις όπως
ορίζονται στην παρ. 1 του άρθρου 1 του ν. 4276/2014
(Α’ 155) θα πρέπει, ανάλογα με τον τύπο τους, να πληρούν
κατ’ ελάχιστον τα παρακάτω:
Α. Κύρια και μη κύρια τουριστικά καταλύματα (ξενοδοχεία, οργανωμένες τουριστικές κατασκηνώσεις/
camping, ξενώνες φιλοξενίας νέων, σύνθετα τουριστικά
καταλύματα, ξενοδοχεία συνιδιοκτησίας/condohotels,
μικτά τουριστικά καταλύματα μικρής κλίμακας, αυτοεξυπηρετούμενα καταλύματα - τουριστικές επιπλωμένες
επαύλεις & τουριστικές επιπλωμένες κατοικίες, ενοικιαζόμενα επιπλωμένα δωμάτια - διαμερίσματα).
Όπου επιβάλλεται από την προβλεπόμενη σχετική
τουριστική και πολεοδομική νομοθεσία η διασφάλιση
προσβασιμότητας στα παρόντα καταλύματα πρέπει να
διασφαλίζεται σε άτομα όλων των κατηγοριών αναπηρίας (κινητική, αισθητηριακή, νοητική, γνωστική, ανα-
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1159/12.03.2025
πτυξιακή, ψυχική κ.λπ.). Αυτή περιλαμβάνει καταρχήν
την φυσική πρόσβαση σε όλες τις υποδομές, όπως επιβάλλεται από την προβλεπόμενη σχετική τουριστική και
πολεοδομική νομοθεσία, με οποιαδήποτε ιδιότητα και
αν τις επισκέπτεται/χρησιμοποιεί κάποιο άτομο με αναπηρία (επισκέπτης, χρήστης υπηρεσιών, εργαζόμενος
κ.λπ.). Επιβάλλεται δηλαδή η πρόβλεψη θέσεων στάθμευσης οχημάτων ατόμων με αναπηρία, προσβάσιμων
διαδρομών, προσβάσιμης οριζόντιας και κατακόρυφης
κυκλοφορίας (ανελκυστήρες, αναβατόρια πλατφόρμας),
κατάλληλης σήμανσης σε προσβάσιμες μορφές, ειδικών εξυπηρετήσεων (όπως προσβάσιμοι χώροι υγιεινής,
κ.λπ).
Εν γένει προσβασιμότητα πρέπει να διασφαλίζεται σε
όλους τους κοινόχρηστους εσωτερικούς και εξωτερικούς χώρους, τους διατιθέμενους χώρους συνάθροισης
κοινού συμπεριλαμβανομένων σε αυτούς χώρων εστίασης, αθλοπαιδιών, άθλησης και αναψυχής, συνεδρίων
και εκδηλώσεων, καταστημάτων, τους κοινόχρηστους
χώρους πλυντηρίων και κουζίνας κατασκηνώσεων, αποδυτηρίων κ.λπ. Ταυτόχρονα θα πρέπει να έχουν αναπτυ-
χθεί διαδικασίες ειδοποίησης και διαφυγής ατόμων με
αναπηρία σε έκτακτες περιπτώσεις (φωτιά, σεισμός κ.λπ.)
με συμβατικούς τρόπους ή/και με χρήση καινοτόμων
τεχνολογιών και μέσων.
Έντυπο υλικό (τιμοκατάλογοι, πληροφορίες για το
κατάλυμα και τις παρεχόμενες υπηρεσίες, οδηγίες διαφυγής σε περίπτωση έκτακτης ανάγκης, κατάλογοι
ποτών και εδεσμάτων κ.λπ.) θα πρέπει να διατίθενται
και σε γραφή Μπράιγ (ελληνική και αγγλική γλώσσα)
στο χώρο υποδοχής. Ανάγλυφες πινακίδες ή πινακίδες
σε γραφή Μπράιγ πρέπει να υπάρχουν σε κάθε όροφο
υποδηλώνοντας τον αριθμό ορόφου, τους αριθμούς δωματίων, τη χρήση των χώρων, την κατεύθυνση προς την
έξοδο, την έξοδο κινδύνου, τον ανελκυστήρα και λοιπές
βασικές χρήσεις.
Φωτεινοί σηματοδότες ένδειξης κινδύνου πρέπει να
τοποθετούνται σε ικανό αριθμό δωματίων για την ειδοποίηση κωφών ατόμων. Φορητές συσκευές συναγερμού
(δονούμενο ξυπνητήρι, μαξιλάρι δόνησης, κ.λπ.) πρέπει
να είναι διαθέσιμες στην υποδοχή για κωφά άτομα.
Παράλληλα, επιβάλλεται η διασφάλιση πρόσβασης
σε χρήστη αναπηρικού αμαξιδίου σε μία τουλάχιστον
κολυμβητική δεξαμενή, εφόσον το τουριστικό κατάλυμα διαθέτει κολυμβητικές δεξαμενές, μέσω κατάλληλου
μηχανισμού εισόδου στο νερό.
Συνιστάται η διαρκής αξιοποίηση νέων τεχνολογιών
πιστοποιημένων από φορείς πιστοποίησης ή/και το αναπηρικό κίνημα.
Β. Τουριστικά γραφεία, γραφεία ενοικιάσεως αυτοκινήτων, επιχειρήσεις εκμίσθωσης μοτοσικλετών, τρίτροχων
και τετράτροχων οχημάτων άνω των 50 κ.εκ., τουριστικές
επιχειρήσεις οδικών μεταφορών (Τ.Ε.Ο.Μ.), ναυλομεσιτικά γραφεία.
Όπου επιβάλλεται από την προβλεπόμενη σχετική
τουριστική και πολεοδομική νομοθεσία η διασφάλιση
φυσικής προσβασιμότητας στους χώρους των επιχειρήσεων της παρούσας ενότητας πρέπει αυτή να δια-
σφαλίζεται σε άτομα όλων των κατηγοριών αναπηρίας
(κινητική, αισθητηριακή, νοητική, γνωστική, αναπτυξιακή, ψυχική κ.λπ.). Επιχειρήσεις που λειτουργούν με
ψηφιακή μόνο μορφή δεν υποχρεούνται για τη λήψη
του Σήματος να διαθέτουν φυσική προσβασιμότητα
στην έδρα τους- εκτός και αν αυτό επιβάλλεται από την
πολεοδομική ή άλλη νομοθεσία.
Τουριστικά γραφεία για να θεωρηθούν προσβάσιμα θα
πρέπει να διαθέτουν και «τουριστικά πακέτα» κατάλληλα
διαμορφωμένα για άτομα με κάθε μορφής αναπηρία και
να εφαρμόζουν μεθόδους προώθησης αυτών σε προσβάσιμες μορφές (π.χ. με προσβάσιμο έντυπο υλικό,
μέσω προσβάσιμων ιστοτόπων, μέσω videos με υπότιτλους και διερμηνεία στη νοηματική κ.λπ.). Σε περίπτωση
πρόβλεψης διάθεσης τουριστικού συνοδού, αυτός θα
πρέπει να είναι εκπαιδευμένος σε θέματα εξυπηρέτησης
και επικοινωνίας με άτομα με αναπηρία σύμφωνα με το
άρθρο 4 της παρούσας.
Επιχειρήσεις ενοικιάσεως αυτοκινήτων, επιχειρήσεις
εκμίσθωσης τρίτροχων και τετράτροχων οχημάτων άνω
των 50 κ.εκ., τουριστικές επιχειρήσεις οδικών μεταφορών (Τ.Ε.Ο.Μ.), ναυλομεσιτικά γραφεία θα πρέπει, για
τη λήψη του Σήματος, να διαθέτουν προς εκμίσθωση
τουλάχιστον ένα μέσον κατάλληλο και για τη μεταφορά
ατόμων με αναπηρία και ειδκότερα χρηστών αναπηρικού αμαξιδίου. Εφόσον τα παραπάνω μεταφορικά μέσα
εκμισθώνονται με οδηγό, αυτός θα πρέπει να είναι εκπαιδευμένος σε θέματα σχετικά με τις ανάγκες και τα
χαρακτηριστικά των ατόμων με αναπηρία, τρόπους και
τεχνικές επικοινωνίας και εξυπηρέτησης αυτών σύμφωνα με το άρθρο 4 της παρούσας.
Γ. Εγκαταστάσεις ειδικής τουριστικής υποδομής: Συνεδριακά κέντρα, Γήπεδα γκολφ, Τουριστικοί λιμένες (μα-
ρίνες, καταφύγια, αγκυροβόλια), Χιονοδρομικά κέντρα,
Θεματικά πάρκα, Εγκαταστάσεις Ιαματικού Τουρισμού,
Μονάδες ιαματικής θεραπείας, κέντρα ιαματικού τουρισμού - θερμαλισμού, κέντρα θαλασσοθεραπείας, κέντρα
αναζωογόνησης (spa), Κέντρα Προπονητικού Αθλητικού
Τουρισμού, Ορειβατικά καταφύγια, Αυτοκινητοδρόμια.
Σε όλες τις εγκαταστάσεις ειδικής τουριστικής υποδομής που θα λάβουν το Σήμα πρέπει να διασφαλίζεται η
προσβασιμότητα σε άτομα όλων των κατηγοριών αναπηρίας (κινητική, αισθητηριακή, νοητική, γνωστική, ανα-
πτυξιακή, ψυχική κ.λπ.). Αυτή περιλαμβάνει καταρχήν
την φυσική πρόσβαση σε όλες τις υποδομές, όπως επιβάλλεται από την προβλεπόμενη σχετική τουριστική και
πολεοδομική νομοθεσία, με οποιαδήποτε ιδιότητα και
αν τις επισκέπτεται/χρησιμοποιεί κάποιο άτομο με αναπηρία (επισκέπτης, χρήστης υπηρεσιών, εργαζόμενος
κ.λπ.). Επιβάλλεται δηλαδή η πρόβλεψη θέσεων στάθμευσης οχημάτων ατόμων με αναπηρία, προσβάσιμων
διαδρομών, προσβάσιμης οριζόντιας και κατακόρυφης
κυκλοφορίας (ανελκυστήρες, αναβατόρια πλατφόρμας),
κατάλληλης σήμανσης σε προσβάσιμες μορφές, ειδικών εξυπηρετήσεων (όπως προσβάσιμοι χώροι υγιεινής
και αποδυτήρια, προσβάσιμοι χώροι συγκεντρώσεων/
συνεδρίων συμπεριλαμβανομένης της πρόσβασης σε
podiums/σκηνή, κ.λπ.).
Εν γένει προσβασιμότητα πρέπει να διασφαλίζεται σε
όλους τους κοινόχρηστους εσωτερικούς και εξωτερικούς
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1159/12.03.2025
χώρους, τους διατιθέμενους χώρους συνάθροισης κοινού συμπεριλαμβανομένων σε αυτούς χώρων εστία-
σης, αθλοπαιδιών, άθλησης και αναψυχής, συνεδρίων
και εκδηλώσεων, καταστημάτων, κ.λπ. Ταυτόχρονα θα
πρέπει να έχουν αναπτυχθεί διαδικασίες ειδοποίησης και
διαφυγής ατόμων με αναπηρία σε έκτακτες περιπτώσεις
(φωτιά, σεισμός κ.λπ.) με συμβατικούς τρόπους ή/και με
χρήση καινοτόμων τεχνολογιών και μέσων.
Έντυπο υλικό (τιμοκατάλογοι, πληροφορίες για την
εγκατάσταση, οδηγίες διαφυγής σε περίπτωση έκτακτης
ανάγκης, κατάλογοι ποτών και εδεσμάτων κ.λπ.) θα πρέπει να διατίθενται και σε γραφή Μπράιγ (ελληνική και
αγγλική γλώσσα) στον χώρο υποδοχής. Ανάγλυφες πινακίδες ή πινακίδες σε γραφή Μπράιγ πρέπει να υπάρχουν
σε κεντρικά σημεία υποδεικνύοντας την κατεύθυνση
προς την έξοδο, έξοδο κινδύνου, ανελκυστήρα και λοιπές βασικές πληροφορίες.
Φωτεινοί σηματοδότες ένδειξης κινδύνου πρέπει να
τοποθετούνται στον χώρο για την ειδοποίηση κωφών
ατόμων. Φορητές συσκευές συναγερμού πρέπει να είναι
διαθέσιμες στην υποδοχή για κωφά άτομα.
Παράλληλα, επιβάλλεται ανάλογα με το είδος της επιχείρησης η διασφάλιση πρόσβασης ιδιαίτερα χρήστη
αναπηρικού αμαξιδίου
• σε μία τουλάχιστον κολυμβητική δεξαμενή μέσω κατάλληλου μηχανισμού εισόδου στο νερό,
• στους αθλητικούς χώρους και μέρος των κερκίδων,
• στο 50% τουλάχιστον των δραστηριοτήτων (παιχνιδιών) και των οχημάτων (τρενάκια κ.λπ) των θεματικών
πάρκων,
• σε μία τουλάχιστον προβλήτα (στην περίπτωση των
τουριστικών λιμένων), σε ένα τουλάχιστον αναβατήρα
σε χιονοδρομικά κέντρα,
• σε μία τουλάχιστον συνεδριακή αίθουσα, συμπεριλαμβανομένης της πρόσβασης σε podiums/σκηνή,
• σε golf cars (κατ’ ελάχιστον ένα) κ.λπ.
Ταυτόχρονα, σε όλες ανεξαιρέτως τις ανωτέρω κατηγορίες τουριστικών επιχειρήσεων, απαιτείται η διασφάλι-
ση πολιτικών και μέσων διαφυγής σε έκτακτες περιπτώσεις, η πιστοποιημένη εκπαίδευση στελεχών σε θέματα
αναπηρίας και συναλλαγής/εξυπηρέτησης ατόμων με
αναπηρία σύμφωνα με το άρθρο 4 της παρούσας, η διάθεση πληροφόρησης μέσω προσβάσιμου ιστοτόπου,
στον οποίο να δίνεται η δυνατότητα ανάγνωσης μέσω
προγραμμάτων ομιλίας, προσβάσιμων εντύπων που θα
διατίθενται και σε γραφή Μπράιγ κ.λπ.
Άρθρο 7
Δικαιούχοι Σήματος Προσβάσιμης Τουριστικής
Επιχείρησης
Δικαίωμα αίτησης για τη χορήγηση του Σήματος Προσβάσιμης Τουριστικής Επιχείρησης έχουν όλες οι του-
ριστικές επιχειρήσεις του άρθρου 1 του ν. 4276/2014
(Α’ 155) όπως ισχύει, οι οποίες είναι ενεργές και νόμιμα
αδειοδοτημένες ή γνωστοποιημένες.
Άρθρο 8
Διαδικασία χορήγησης Σήματος Προσβάσιμης
Τουριστικής Επιχείρησης
1. Το Σήμα Προσβάσιμης Τουριστικής Επιχείρησης
απονέμεται από την Περιφερειακή Υπηρεσία Τουρισμού
(Π.Υ.Τ.) του Υπουργείου Τουρισμού, στην χωρική αρμοδιότητα της οποίας βρίσκεται η τουριστική επιχείρηση
για την οποία υποβάλλεται η αίτηση.
Η Π.Υ.Τ. υποχρεούται να διενεργεί δειγματοληπτικές
αυτοψίες, σε ποσοστό 30% των ετήσιων αιτήσεων για
λήψη του Σήματος με μέγιστο υποχρεωτικό αριθμό τουλάχιστον δέκα (10) κατ’ έτος σε επιχειρήσεις της περιοχής
αρμοδιότητάς της που έχουν λάβει το Σήμα για έλεγχο
της ορθότητας των στοιχείων που έχουν υποβληθεί. Σε
περίπτωση που διαπιστώνεται απόκλιση από τα στοιχεία
που υποβλήθηκαν για τη λήψη του Σήματος το Σήμα
αφαιρείται και η επιχείρηση διαγράφεται από το Μητρώο
του άρθρου 10 της παρούσας μη δυνάμενη να υποβάλλει
εκ νέου αίτηση πριν την πάροδο πέντε (5) ετών.
2. Για τη χορήγηση του Σήματος Προσβάσιμης Τουριστικής Επιχείρησης υποβάλλονται τα ακόλουθα δικαι-
ολογητικά:
α) Αίτηση - υπεύθυνη δήλωση του άρθρου 8 του
ν. 1599/1986, σύμφωνα με το Παράρτημα Ι της παρούσας
απόφασης στην οποία αναγράφονται: τα στοιχεία του
αιτούντος (φυσικό πρόσωπο ή νόμιμος εκπρόσωπος), τα
στοιχεία του νομικού προσώπου, η τήρηση των αρχών
του «Καθολικού Σχεδιασμού» του άρθρου 2, των ειδικών
προδιαγραφών προσβασιμότητας του άρθρου 3 καθώς
και πίνακας συνημμένων δικαιολογητικών.
β) Αντίγραφο Ειδικού Σήματος Λειτουργίας ή Βεβαίωσης Συνδρομής Νομίμων Προϋποθέσεων ή Γνωστο-
ποίησης (νέας ή μεταβολής). Ειδικά για τα τουριστικά
καταλύματα της παρ. 2 του άρθρου 1 του ν. 4276/2014,
όπως ισχύει, απαιτείται η προσκόμιση γνωστοποίησης
για το τουριστικό κατάλυμα και γνωστοποιήσεων για
κολυμβητικές δεξαμενές και καταστήματα υγειονομικού
ενδιαφέροντος που τυχόν διαθέτει το τουριστικό κατάλυμα καθώς και Πιστοποιητικό Κατάταξης σε ισχύ από
το Ξενοδοχειακό Επιμελητήριο Ελλάδος.
γ) Τοπογραφικό διάγραμμα εξαρτημένο από το Σύστημα Κρατικών Συντεταγμένων (ΕΓΣΑ ’87) της επιχείρησης,
συμπεριλαμβανομένων τυχόν βοηθητικών κτιρίων, καταστημάτων υγειονομικού ενδιαφέροντος και κολυμβη-
τικών δεξαμενών.
δ) Μελέτη προσβασιμότητας του άρθρου 26 του
ν. 4067/2012 «Νέος Οικοδομικός Κανονισμός» (Α’ 79),
σύμφωνα με τις «Τεχνικές Προδιαγραφές Μελέτης
Προσβασιμότητας» της υπό στοιχεία ΥΠΕΝ/ΔΜΕΑΑΠ/99709/796/22.10.2021 (Β’ 5045) υπουργικής από-
φασης και τις «Τεχνικές οδηγίες προσαρμογής υφιστάμενων κτιρίων και υποδομών για την προσβασιμότητα
αυτών σε άτομα με αναπηρία και εμποδιζόμενα άτομα
σύμφωνα με την ισχύουσα νομοθεσία» της υπό στοιχεία ΥΠΕΝ/ΔΕ ΣΕΔΠ/65826/699/07.07.2020 (Β’ 2998)
υπουργικής απόφασης. Στην προβλεπόμενη από την
παραπάνω νομοθεσία Τεχνική Έκθεση θα εμπεριέχονται
όσα απαιτούνται από τη νομοθεσία (κανονισμοί, οδηγίες,
πρότυπα που χρησιμοποιήθηκαν, αναφορά των μέτρων
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1159/12.03.2025
που προβλέφθηκαν για τη διασφάλιση της προσβασιμότητας, προβλεπόμενες εξυπηρετήσεις και διαδρομές
ανά όροφο, τρόπος διασφάλισης διαφυγής κ.λπ.) με ιδιαίτερη μνεία σε όσα έχουν ήδη κατασκευαστεί από την
επιχείρηση καθώς και πίνακας μηχανισμών και ειδικών
κατασκευών που έχουν τοποθετηθεί στο κτίριο και τον
περιβάλλοντα χώρο, συμπεριλαμβανομένων των κολυμβητικών δεξαμενών, αθλοπαιδιών, συνεδριακών χώρων,
υπαίθριους κοινόχρηστους χώρους κ.λπ., και κάθε πληροφορία σχετική με τις εξειδικευμένες υπηρεσίες του
άρθρου 6 της παρούσας για την εξυπηρέτηση των ατόμων με αναπηρία και εμποδιζόμενων ατόμων.
ε) Βεβαίωση από εταιρεία κατασκευής ή συντήρησης
ιστοτόπων ότι ο ιστότοπος της επιχείρησης και τυχόν
εφαρμογές για φορητές συσκευές συμμορφώνονται
με τις απαιτήσεις προσβασιμότητας του Κεφαλαίου Η’
ΨΗΦΙΑΚΗ ΠΡΟΣΒΑΣΙΜΟΤΗΤΑ του ν. 4727/2020 (Α’ 184),
όπως έχει τροποποιηθεί και ισχύει, και το πιο πρόσφατο
δημοσιευμένο από την Ε.Ε. ευρωπαϊκό πρότυπο (EN 301
549 V3.2.1 (2021-03)) ή μέρη αυτών ή του ευρωπαϊκού
πρότυπου που το αντικαθιστά, οπότε και εφαρμόζεται
η πιο πρόσφατη έκδοση του προτύπου αυτού ή το πρότυπο που αντικαθιστά. Επίσης, συστήνεται οι ιστότοποι
να διαθέτουν μηχανισμό ανατροφοδότησης με τους
χρήστες ΑμεΑ, ώστε αν εντοπιστεί κάτι που δεν είναι
προσβάσιμο να μπορούν να το αναφέρουν.
Υπεύθυνη Δήλωση ότι η επιχείρηση δεσμεύεται να
διατηρεί προσβάσιμο τον ιστότοπό της και τυχόν εφαρμογές για φορητές συσκευές καθ’ όλη τη διάρκεια ισχύος
του Σήματος Προσβάσιμης Τουριστικής Επιχείρησης,
εφόσον αυτό της χορηγηθεί.
στ) Υπεύθυνη δήλωση του ιδιοκτήτη της επιχείρησης
σχετικά με την κατάρτιση του προσωπικού σύμφωνα
με το άρθρο 4 της παρούσας, όπου θα αναφέρεται ο
πάροχος της κατάρτισης και τυχόν πιστοποίηση που
διατίθεται.
ζ) Υπεύθυνη δήλωση του ιδιοκτήτη της επιχείρησης
σχετικά με τη διάθεση προσβάσιμων μέσων μεταφοράς,
όπου θα αναφέρεται το είδος και το πλήθος αυτών, καθώς και ο αριθμός κυκλοφορίας τους εφόσον διαθέτουν
τέτοιον.
η) Απόδειξη καταβολής παραβόλου 150 ευρώ, το
οποίο κατατίθεται υπέρ Ελληνικού Δημοσίου στον
Α.Λ.Ε. 1450189001. Τα παράβολα διατίθενται ηλεκτρονικά μέσω της υπηρεσίας του Ηλεκτρονικού Παραβόλου
της Γενικής Γραμματείας Πληροφοριακών Συστημάτων
Δημόσιας Διοίκησης του Υπουργείου Ψηφιακής Διακυβέρνησης (e-Παράβολο), εφόσον έχει ενεργοποιηθεί η
σχετική δυνατότητα.
2. Ο λογότυπος του Σήματος Προσβάσιμης Τουριστικής Επιχείρησης αναρτάται σε εμφανές σημείο της επιχεί-
ρησης, στις ηλεκτρονικές ιστοσελίδες της, καθώς και στα
μέσα κοινωνικής δικτύωσης εφόσον διαθέτει σχετικούς
λογαριασμούς. Θα συνοδεύεται πάντα από τα στοιχεία
επικοινωνίας της αρμόδιας Π.Υ.Τ. στην οποία μπορούν
να υποβληθούν τυχόν καταγγελίες πολιτών.
3. Οι υποβληθείσες αιτήσεις που συνοδεύονται από Ειδικό Σήμα Λειτουργίας ή Βεβαίωση Συνδρομής Νομίμων
Προϋποθέσεων που έχει ανακληθεί από την αρμόδια
Περιφερειακή Υπηρεσία Τουρισμού ή από Γνωστοποίηση/Γνωστοποιήσεις που έχει/έχουν ακυρωθεί από την
ίδια την επιχείρηση ή που περιέχει/περιέχουν αναληθή
ή ανακριβή στοιχεία κατόπιν διοικητικού ελέγχου (desk
audit) δεν θα αξιολογούνται αλλά θα επιστρέφονται στην
τουριστική επιχείρηση ως απαράδεκτες, με τη σχετική
δικαιολόγηση.
Άρθρο 9
Ηλεκτρονικό Μητρώο Προσβάσιμων
Τουριστικών Επιχειρήσεων
1. Στην αρμόδια Διεύθυνση Ποιοτικών Προτύπων του
Υπουργείου Τουρισμού, Τμήμα Ποιοτικού Ελέγχου και
Διαμόρφωσης Προτύπων Ποιότητας τηρείται σχετικό
αρχείο των αιτήσεων και των επισυναπτόμενων δικαιολογητικών των τουριστικών επιχειρήσεων που αιτούνται
την απόκτηση του Σήματος όπως επίσης και Ηλεκτρονικό Μητρώο Προσβάσιμων Τουριστικών Επιχειρήσεων,
όπου καταχωρούνται όλες οι τουριστικές επιχειρήσειςκάτοχοι Σήματος Προσβάσιμης Τουριστικής Επιχείρησης
και τα εξής στοιχεία αυτών: επωνυμία, διακριτικός τίτλος,
όνομα νόμιμου εκπροσώπου, ταχυδρομική και ηλεκτρονική διεύθυνση επικοινωνίας, τηλέφωνα επικοινωνίας,
ιστότοπος, προσφερόμενες παροχές.
2. Το Υπουργείο Τουρισμού δύναται να αναρτά στον
ιστότοπό του (website), σε ψηφιακές πύλες (portals), σε
εφαρμογές (applications) και σε λογαριασμούς μέσων
κοινωνικής δικτύωσης (social media), που διαχειρίζεται
το ίδιο ή εποπτευόμενα από αυτό Νομικά Πρόσωπα ή
εταιρείες, κατάλογο με την επωνυμία των τουριστικών
επιχειρήσεων που κατέχουν Σήμα Προσβάσιμης Τουριστικής Επιχείρησης, στοιχεία επικοινωνίας (τηλέφω-
νο, ηλεκτρονικό ταχυδρομείο, ιστότοπος) καθώς και
τις παροχές που προσφέρουν για την ενημέρωση των
επισκεπτών.
3. Η μορφή και ο τύπος του Σήματος Προσβάσιμης
Τουριστικής Επιχείρησης αποτυπώνονται στο Παράρτημα III της παρούσας απόφασης.
Άρθρο 10
Διάρκεια ισχύος - Διαδικασία Ανανέωσης
1. Το Σήμα Προσβάσιμης Τουριστικής Επιχείρησης και
η σχετική βεβαίωση, η οποία εκδίδεται σύμφωνα με το
υπόδειγμα του Παραρτήματος ΙI, ισχύουν για πέντε (5)
έτη από την ημερομηνία έκδοσής τους με δυνατότητα
συνεχόμενης ανανέωσης για άλλα πέντε (5) έτη.
2. Οποιαδήποτε αλλαγή εντός της πενταετίας στην
επωνυμία, στον διακριτικό τίτλο ή στο είδος της τουριστικής επιχείρησης, καθώς και σε περίπτωση μετακόμι-
σης της επιχείρησης συνεπάγεται έκδοση νέου Σήματος
Προσβάσιμης Τουριστικής Επιχείρησης, με υποβολή των
σχετικών δικαιολογητικών του άρθρου 8 καθώς και την
απόδειξη κατάθεσης παραβόλου ίσου με το 20% του
αρχικού ποσού της παραγράφου η’ του άρθρου 8.
3. Κατά την λήξη κάθε πενταετίας και τουλάχιστον τρεις
μήνες πριν η τουριστική επιχείρηση δύναται να υποβάλει
στην Π.Υ.Τ. αίτηση για την ανανέωση του Σήματος Προσβάσιμης Τουριστικής Επιχείρησης, συνοδευόμενη από
τον πλήρη φάκελο με όλα τα δικαιολογητικά της παρ. 2
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1159/12.03.2025
του άρθρου 8 της παρούσας, καθώς και απόδειξη κατάθεσης παραβόλου ίσου με το 20% του αρχικού ποσού
της περ. η’ της παρ. 2 του άρθρου 8.
4. Σε περίπτωση παρέλευσης της πενταετίας χωρίς την
υποβολή σχετικού αιτήματος ανανέωσης από την τουριστική επιχείρηση, το Σήμα Προσβάσιμης Τουριστικής
Επιχείρησης θεωρείται ανακληθέν, χωρίς άλλη διατύπωση, και η επιχείρηση διαγράφεται από το Ηλεκτρονικό
Μητρώο Προσβάσιμων Τουριστικών Επιχειρήσεων Κατάλογο, που περιγράφονται στην παρ. 1 του άρθρου 9
της παρούσας.
5. Σε περίπτωση υποβολής καταγγελίας από πολίτες
που αφορά σε τουριστική επιχείρηση που έχει λάβει Σήμα
Προσβάσιμης Τουριστικής Επιχείρησης, αυτή υποβάλλεται στην αρμόδια Περιφερειακή Υπηρεσία Τουρισμού
(Π.Υ.Τ.) του Υπουργείου Τουρισμού στα γεωγραφικά όρια
της οποία βρίσκεται η καταγγελλόμενη επιχείρηση. Η
αρμόδια Π.Υ.Τ. διερευνά την καταγγελία, και αποφασίζει:
α) εάν θα τεθεί η καταγγελία στο αρχείο, β) εάν θα γίνει
σύσταση στην τουριστική επιχείρηση ή γ) εάν θα ανακαλέσει το χορηγηθέν Σήμα. Σε περίπτωση ανάκλησης του
Σήματος, η επιχείρηση διαγράφεται από το Ηλεκτρονικό
Μητρώο Προσβάσιμων Τουριστικών Επιχειρήσεων που
περιγράφεται στην παρ. 1 του άρθρου 9 της παρούσας.
Η τουριστική επιχείρηση έχει δικαίωμα να επανέλθει με
νέα αίτησή της και η διαδικασία χορήγησης του Σήματος
εκκινεί από την αρχή μετά από παρέλευση πέντε (5) ετών.
Άρθρο 11
Παραρτήματα
Τα Παραρτήματα I, II, και III αποτελούν αναπόσπαστο
μέρος της παρούσας απόφασης.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1159/12.03.2025
ΠΑΡΑΡΤΗΜΑ Ι
ΥΠΟΔΕΙΓΜΑ
ΑΙΤΗΣΗ–ΥΠΕΥΘΥΝΗ ΔΗΛΩΣΗ (άρθρο 8 Ν.1599/1986)
Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων
υπηρεσιών (άρθρο 8 παρ. 4 Ν. 1599/1986)
Περιγραφή αιτήματος: «Χορήγηση Σήματος Προσβάσιμου Τουριστικού Προορισμού»
ΠΡΟΣ:
Υπουργείο Τουρισμού
Περιφερειακή Υπηρεσία
Τουρισμού …………
ΑΡΙΘΜΟΣ
ΠΡΩΤΟΚΟΛΛΟΥ
ΗΜΕΡΟΜΗΝΙΑ
Συμπληρώνεται από την Υπηρεσία
ΣΤΟΙΧΕΙΑ ΑΙΤΟΥΝΤΟΣ: (φυσικό πρόσωπο ή νόμιμος εκπρόσωπος σε περίπτωση νομικού προσώπου)
Όνομα:
Επώνυμο:
Όνομα Πατέρα:
Επώνυμο
Πατέρα:
Όνομα Μητέρας:
Επώνυμο
Μητέρας:
Αριθ. Δελτίου Αστυν.
Ταυτότητας:*
Α.Φ.Μ:
Αριθ. Άδειας
Οδήγησης:*
Αριθ. Διαβατηρίου:*
Αριθ.
Βιβλιαρίου
Υγείας:*
Ιθαγένεια:
Ημερομηνία
γέννησης1:
Τόπος Γέννησης:
Τόπος
Κατοικίας
Χώρα:
Πόλη:
Οδός:
Αριθ.:
Τ.Κ.:
Τηλ.:
Fax:
email:
ΣΤΟΙΧΕΙΑ ΝΟΜΙΚΟΥ ΠΡΟΣΩΠΟΥ:
Επωνυμία επιχείρησης:
Διακριτικός τίτλος:
Αριθμός ΜΗ.Τ.Ε./Αριθμός/- οί Γνωστοποίησης:2
Α.Φ.Μ.:
Δ.Ο.Υ.:
Έδρα
Οδός:
Αριθ.:
Τ.Κ.
Δήμος / Κοινότητα:
Νομός:
Τηλ.:
Fax:
E – mail:
1 Αναγράφεται ολογράφως  και  κατόπιν αριθμητικά ως  πλήρης  εξαψήφιος αριθμός : π.χ. 7 Φεβρουαρίου 1969 και 070269.
2 Οι επιχειρήσεις τουριστικών καταλυμάτων συμπληρώνουν τους αριθμούς γνωστοποίησης και για τις κολυμβητικές δεξαμενές και τα
καταστήματα υγειονομικού ενδιαφέροντος που λειτουργούν εντός του τουριστικού καταλύματος.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1159/12.03.2025
ΟΡΙΣΜΟΣ/ΣΤΟΙΧΕΙΑ ΕΚΠΡΟΣΩΠΟΥ (για κατάθεση αίτησης ή παραλαβή τελικής διοικητικής πράξης): Σε
περίπτωση που δε συντάσσεται η εξουσιοδότηση στο παρόν έντυπο, απαιτείται  προσκόμιση
εξουσιοδότησης με βεβαίωση του γνήσιου της υπογραφής από δημόσια υπηρεσία ή συμβολαιογραφικού
πληρεξουσίου.
ΟΝΟΜΑ:
ΕΠΩΝΥΜΟ:
ΟΝΟΜΑΤΕΠΩΝΥΜΟ
ΠΑΤΕΡΑ:
Α.Δ.Τ.:
ΟΔΟΣ:
ΑΡΙΘ:
Τ.Κ:
Τηλ.:
Fax:
E – mail:
1. Αιτούμαι τη χορήγηση Σήματος Προσβάσιμης Τουριστικής Επιχείρησης για την επιχείρηση με την
επωνυμία ………….…………………………………………….. και τον διακριτικό τίτλο …………………………………………..
σύμφωνα με την υπ’ αριθ. ………………………….. Κοινή Απόφαση των Υπουργών Εθνικής Οικονομίας &
Οικονομικών, Περιβάλλοντος & Ενέργειας, Ανάπτυξης και Τουρισμού (Β΄……..).
2. Με ατομική μου ευθύνη και γνωρίζοντας τις κυρώσεις3, που προβλέπονται από τις διατάξεις της
παρ. 6 του άρθρου 22 του Ν. 1599/1986, δηλώνω ότι τηρούνται οι αρχές του «Καθολικού Σχεδιασμού»
του άρθρου 2, οι ειδικές προδιαγραφές προσβασιμότητας για το κτίριο και τον περιβάλλοντα χώρο
του του άρθρου 3, οι ειδικές απαιτήσεις κατάρτισης του προσωπικού του άρθρου 4, οι προσβάσιμες
υπηρεσίες του άρθρου 5 και οι εξειδικευμένες ανάγκες του άρθρου 6 που αντιστοιχούν στην
κατηγορία της τουριστικής επιχείρησής μου και πληρούνται τα κριτήρια αξιολόγησης του
Παραρτήματος II της υπ’ αριθ. …………………………..Κοινής Απόφασης των Υπουργών Εθνικής Οικονομίας
& Οικονομικών, Περιβάλλοντος & Ενέργειας, Ανάπτυξης και Τουρισμού (Β΄……..).
Επιλέξτε με ποιο τρόπο θέλετε να παραλάβετε την απάντησή σας:
1. Να σας αποσταλεί με συστημένη επιστολή στη Διεύθυνση που δηλώνεται στην παρούσα αίτηση
2. Να την παραλάβετε ο ίδιος από την υπηρεσία μας
3. Να την παραλάβει εκπρόσωπός σας
4 Να σας αποσταλεί με fax στον αριθμό:
3 «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση
του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να
προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον,
τιμωρείται με κάθειρξη μέχρι 10 ετών».
………………………..
Ημερομηνία)
Ο/Η αιτών/-ούσα
(Σφραγίδα-υπογραφή)
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1159/12.03.2025
ΣΥΝΗΜΜΕΝΑ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1159/12.03.2025
ΤΙΤΛΟΣ ΣΥΝΗΜΜΕΝΟΥ ΕΓΓΡΑΦΟΥ:
ΚΑΤΑΤΕΘΗΚΕ ΜΕ
ΤΗΝ ΑΙΤΗΣΗ
1. Ειδικό Σήμα Λειτουργίας/Βεβαίωση Συνδρομής Νομίμων Προϋποθέσεων/
Γνωστοποίηση ή γνωστοποιήσεις λειτουργίας
2. Άδεια κυκλοφορίας για τουλάχιστον ένα όχημα κατηγορίας Μ1 με την ένδειξη
SH ή κατηγορίας Μ2 και Μ3 από την οποία θα προκύπτει ότι το όχημα έχει
υποστεί διασκευή ή μετατροπή για την πρόσβαση ατόμων με αναπηρικό
αμαξίδιο. Απαιτείται στην περίπτωση των τουριστικών γραφείων, των
γραφείων εκμίσθωσης αυτοκινήτων ΙΧ με υποδραστηριότητα την εκμίσθωση
αυτοκινήτων ΙΧ με οδηγό και των Τουριστικών Επιχειρήσεων Οδικών
Μεταφορών.
3. Τοπογραφικό διάγραμμα εξαρτημένο από το Σύστημα Κρατικών
Συντεταγμένων (ΕΓΣΑ ’87) της επιχείρησης, συμπεριλαμβανομένων τυχόν
βοηθητικών κτιρίων, καταστημάτων υγειονομικού ενδιαφέροντος και
κολυμβητικών δεξαμενών
4. Μελέτη προσβασιμότητας του άρθρου 26 του ν. 4067/2012 «Νέος
Οικοδομικός Κανονισμός» (Α’ 79), σύμφωνα με τις «Τεχνικές
Προδιαγραφές Μελέτης Προσβασιμότητας» της υπό στοιχεία
ΥΠΕΝ/ΔΜΕΑΑΠ/ 99709/796/22.10.2021 (Β’ 5045) υπουργικής απόφασης
και τις «Τεχνικές οδηγίες προσαρμογής υφιστάμενων κτιρίων και
υποδομών για την προσβασιμότητα αυτών σε άτομα με αναπηρία και
εμποδιζόμενα άτομα σύμφωνα με την ισχύουσα νομοθεσία» της υπό
στοιχεία ΥΠΕΝ/ΔΕ ΣΕΔΠ/65826/699/07.07.2020 (Β’ 2998) υπουργικής
απόφασης
5. Υπεύθυνη δήλωση του ιδιοκτήτη της επιχείρησης σχετικά με την κατάρτιση
του προσωπικού σύμφωνα με το άθρο 4 της παρούσας, όπου θα
αναφέρεται ο πάροχος της κατάρτισης και τυχόν πιστοποίηση που
διατίθεται
6. Υπεύθυνη δήλωση του ιδιοκτήτη της επιχείρησης σχετικά με τη διάθεση
προσβάσιμων μέσων μεταφοράς, όπου θα αναφέρεται το είδος και το
πλήθος αυτών, καθώς και ο αριθμός κυκλοφορίας τους εφόσον διαθέτουν
τέτοιον
7. Βεβαίωση από εταιρεία κατασκευής ή συντήρησης ιστοτόπων ότι ο
ιστότοπος της επιχείρησης και τυχόν εφαρμογές για φορητές συσκευές
συμμορφώνονται με τις απαιτήσεις προσβασιμότητας του Κεφαλαίου  Η΄
ΨΗΦΙΑΚΗ ΠΡΟΣΒΑΣΙΜΟΤΗΤΑ του ν. 4727/2020 (Α’ 184), όπως έχει
τροποποιηθεί και ισχύει, και το πιο πρόσφατο δημοσιευμένο από την Ε.Ε.
ευρωπαϊκό πρότυπο (EN 301 549 V3.2.1 (2021-03)) ή μέρη αυτών ή του
ευρωπαϊκού πρότυπου που το αντικαθιστά, οπότε και εφαρμόζεται η πιο
πρόσφατη έκδοση του προτύπου αυτού ή το πρότυπο που το αντικαθιστά.
6. Υπεύθυνη Δήλωση ότι η επιχείρηση δεσμεύεται να διατηρεί προσβάσιμο τον
ιστότοπό της και τυχόν εφαρμογές για κινητές συσκευές καθ’ όλη τη διάρκεια
ισχύος του Σήματος Προσβάσιμης Τουριστικής Επιχείρησης, εφόσον αυτό της
χορηγηθεί
7. Απόδειξη καταβολής παραβόλου
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1159/12.03.2025
ΠΑΡΑΡΤΗΜΑ ΙΙ
Βεβαίωση χορήγησης Σήματος Προσβάσιμης Τουριστικής Επιχείρησης
ΒΕΒΑΙΩΣΗ ΧΟΡΗΓΗΣΗΣ ΣΗΜΑΤΟΣ ΠΡΟΣΒΑΣΙΜΗΣ ΤΟΥΡΙΣΤΙΚΗΣ ΕΠΙΧΕΙΡΗΣΗΣ
Βεβαιώνεται
ότι
η
τουριστική
επιχείρηση
με
την
επωνυμία
………………………………………….. και τον διακριτικό τίτλο ………………………………………………
πληροί τις προϋποθέσεις των άρθρων 2, 3, 4, 5 και 6 της Κ.Υ.Α. με αριθμό ……………………
ΚΥΑ (ΦΕΚ Β’……..) «Καθορισμός των κριτηρίων και των προϋποθέσεων απονομής του
Σήματος Προσβάσιμης Τουριστικής Επιχείρησης του Άρθρου 53 του Ν. 4875/2021 (Α’
250), όπως βελτιώθηκε νομοτεχνικά με το Άρθρο 110 του Ν.4982/2022 (Α’ 95), μορφή και
τύπος του Σήματος Προσβάσιμης Τουριστικής Επιχείρησης, διάρκεια ισχύος, καταβολή
χρηματικού παραβόλου και κάθε άλλο σχετικό θέμα».
Η παρούσα βεβαίωση ισχύει για πέντε (5) έτη από την ημερομηνία έκδοσής της,
ήτοι μέχρι ΗΗ/ΜΜ/ΕΕΕΕ, και χορηγείται με βάση τα υποβληθέντα δικαιολογητικά.
Τουλάχιστον τρεις μήνες  πριν τη λήξη της πενταετίας η τουριστική επιχείρηση υποβάλλει
στο Υπουργείο Τουρισμού αίτηση ανανέωσης του Σήματος Προσβάσιμης Τουριστικής
Επιχείρησης, συνοδευόμενη από πλήρη φάκελο των δικαιολογητικών του άρθρου 8 της
προαναφερόμενης ΚΥΑ. Οποιαδήποτε αλλαγή στην επωνυμία, στον διακριτικό τίτλο ή
στο είδος της τουριστικής επιχείρησης, καθώς και σε περίπτωση μετακόμισης απαιτείται
έκδοση νέου Σήματος Προσβάσιμης Τουριστικής Επιχείρησης, με υποβολή των σχετικών
δικαιολογητικών του άρθρου 8.
O ΠΡΟΪΣΤΑΜΕΝΟΣ ΤΗΣ Π.Υ.Τ.
[ΟΝΟΜΑΤΕΠΩΝΥΜΟ]
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΤΟΥΡΙΣΜΟΥ
ΓΕΝΙΚΗ ΓΡΑΜΜΑΤΕΙΑ ΤΟΥΡΙΣΤΙΚΗΣ ΠΟΛΙΤΙΚΗΣ
ΚΑΙ ΑΝΑΠΤΥΞΗΣ
ΓΕΝΙΚΗ ΔΙΕΥΘΥΝΣΗ ΤΟΥΡΙΣΤΙΚΗΣ ΠΟΛΙΤΙΚΗΣ
ΠΕΡΙΦΕΡΕΙΑΚΗ ΥΠΗΡΕΣΙΑ ΤΟΥΡΙΣΜΟΥ
Πληροφορίες:
Τηλ.:
email:
ΕΠΩΝΥΜΙΑ ΕΠΙΧΕΙΡΗΣΗΣ
Αθήνα,  [ημερομηνία]
Α. Π. :  [Αριθμός Πρωτοκόλλου]
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1159/12.03.2025
ΠΑΡΑΡΤΗΜΑ ΙΙΙ
Λογότυπος Σήματος Προσβάσιμης Τουριστικής Επιχείρησης
ΕΠΩΝΥΜΙΑ/ REGISTERED COMPANY NAME: …………………………………
ΔΙΑΚΡΙΤΙΚΟΣ ΤΙΤΛΟΣ/TRADE NAME: ………………………………….
ΑΡΙΘΜΟΣ ΣΗΜΑΤΟΣ / LABEL NO: …………….
ΗΜΕΡΟΜΗΝΙΑ ΛΗΞΗΣ / EXPIRY DATE: ………………………………
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1159/12.03.2025
Η απόφαση ισχύει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευτεί στην Εφημερίδα της Κυβερνήσεως.
Αθήνα, 19 Φεβρουαρίου 2025
Οι Υπουργοί
Υφυπουργός
Υφυπουργός
Εθνικής Οικονομίας
Περιβάλλοντος
και Οικονομικών
και Ενέργειας
ΑΘΑΝΑΣΙΟΣ ΠΕΤΡΑΛΙΑΣ
ΝΙΚΟΛΑΟΣ ΤΑΓΑΡΑΣ
Ανάπτυξης
Τουρισμού
ΠΑΝΑΓΙΩΤΗΣ
ΟΛΓΑ
ΘΕΟΔΩΡΙΚΑΚΟΣ
ΚΕΦΑΛΟΓΙΑΝΝΗ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1159/12.03.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250201159.pdf | Tokens: 46105]